text: Jordi Gomara | jordigomara.cat: I jo encara sento la teva presència
  I jo encara sento la teva presència
  En aquestes dates la gent tendeix sovint a recordar tots aquells éssers estimats que ens han deixat, a vegades de maneres molt inesperades. Un pare de poc més de 40 anys per una greu malaltia, un nebot de 18 anys en un accident de moto, un gos de menys de 2 anys per un tret de bala en ple carrer (salvant les diferències lògiques) ...
  En tot cas, a tots ells (als meus, que són aquests entre d'altres, però també als teus que probablement i lamentablement en tindràs també), sense cap ànim, però, d'aprofundir en el dolor sinó ben al contrari perquè... a tu pare, a tu el meu petit Àlex i a la petita mascota familiar Balú, i a tots els altres, us faig aquest petit homenatge perquè vull que continueu, perquè desitjo que continuïs, estant entre nosaltres perquè, si més no, jo encara sento la teva presència
  Música: I jo encara sento la teva presència
  Piano elèctric: Jordi Gomara
  De la suite (en procés de composició) núm. 1 en re menor "La lluna i el Balú"
  Vallromanes, 23-26 de desembre de 2008
  Fotografia: Jordi Gomara, Madrid, 26 d'octubre de 2008
  http://itaca2000news.blogspot.com/2008/12/la-lluna-i-el-bal-poema-musical-en-re.html
  Escrit per Jordi Gomara (itaca2000) a les 17:38
  Etiquetes de comentaris: art i cultura, Balú, de les meves circumstàncies, fotografia, la meva música, les meves fotografies, música, música d'autor
  antoni 26/12/08 20:36
  Més que res l'anotació és perquè vegis que et vaig seguint.
  Jordi Gomara (itaca2000) 27/12/08 01:32
  Gràcies Antoni, és un plaer poder rebre allò que un mateix humilment considera la justa compensació al seu esforç. És bona pràctica això de deixar ni que sigui la petjada amb un comentari per saber que un no està sol; un costum que jo hauria d'acostumar-me a fer també perquè a tothom li agrada saber que el segueixen. Però com que encara no he après a deixar comentaris curts als posts dels blogs amics, no ho faig sovint per por a fotre un discurs cada vegada.
  Moltes gràcies i feliç any
  Albert Esteruelas 27/12/08 12:21
  Molt maca. Jo també estic passant un Nadal una mica baixet.El meu pare,la meva mare... Me la posaré també. Veig que estas treballant molt...
  mar 27/12/08 15:43
  els nadals ja són per això, oi, per recordar...
  he vingut per desitjar-te que els passis molt bé i que tinguis un feliç 2009
  vpamies 27/12/08 22:19
  Et posarem deures Jordi: Fer comentaris tipus Twitter, de menys de 150 caràcters.
  Que tinguis bones festes, veí!!!
  Jordi Gomara (itaca2000) 28/12/08 14:14
  Gràcies a tots pels vostres comentaris. Bones festes !
  garrofaire 4/1/09 23:04
  Jordi, després d'uns quants dies incomunicat i sense internet, finalment puc passar per desitjar-te un molt bon any 2009!